Röviddel a háború kitörése után, augusztus 28-án került sor a helgolandi csatára, melynek helyszínére a német csatacirkálók – köztük a "Moltke" – túl későn érkezett meg. A reggel folyamán a Harwichból kifutó brit rombolókötelékek megtámadták a Német-öbölben járőröző német rombolókat. Hét német könnyűcirkáló - "Cöln", "Straßburg", "Stettin", "Frauenlob", "Stralsund", "Mainz" és "Ariadne" – a segítségükre sietett és súlyos károkat okoztak a támadó brit egységeknek. Azonban 13:27 körül megérkeztek a David Beatty 1. csatacirkálórajának "(1st Battlecruiser Squadron)" nagy tűzerejű egységei is és így a britek kerültek fölénybe.